09 octombrie 2025

**Comunicat de presă**

**134 locuri de munca vacante vor fi disponibile la Bursa locurilor de muncă pentru absolvenți din data de 10 octombrie 2025**

În data de **10 octombrie 2025**, începând cu **ora 9**, Agenția Județeană pentru Ocuparea Forței de Muncă Caraș-Severin va organiza Bursa locurilor de muncă pentru absolvenți. Evenimentul va avea loc la Reșița la sala Campus Caffe a Centrului Universitar al Universității Babeș Bolyai din P-ţa Traian Vuia nr 4.

Bursa se adresează atât absolvenților instituțiilor de învățământ promoția 2025, cât și tuturor persoanelor aflate în căutarea unui loc de muncă.

Scopul principal al Bursei locurilor de muncă pentru absolvenți îl reprezintă facilitarea întâlnirii cererii cu oferta de pe piața muncii din județul Caraș-Severin.

Pentru a profita la maximum de prezența la bursă, ar fi util ca persoanele care participă la bursa să aibe asupra lor CV-ul actualizat, dar dacă nu au sau au nevoie de îndrumare, pot primi sprijin la eveniment. Chiar dacă o persoană nu își găsește imediat jobul potrivit, este important să participle la Bursă deoarece contactele stabilite la Bursă și discuțiile purtate cu angajatori sau consilieri de carieră pot deschide uși în viitor.

Pe de altă parte, agenții economici vor avea ocazia să își prezinte ofertele de locuri de muncă direct în fața absolvenților, să recruteze rapid, fără costuri și să afle ce își doresc noile generații de candidați.

Până la această data, un număr de 26 de agenți economici au confirmat participarea la Bursă, oferind un număr de 134 locuri de muncă vacante, din care 28 pentru persoanele cu studii superioare.

Meseriile în care vor fi disponibile locuri de muncă la Bursă sunt variate, cele mai multe locuri de muncă oferite fiind cele de agent securitate, electrician, agent transport, confectioner, bobinator masini electrice si rotative, asistent relatii cu publicul si comunicare, ingrijitor batrani, asistent medical, infirmiera, lucrator gestionar , stivuitorist, strungar.

Persoanele fără studii vor avea la dispoziție locuri de muncă de manipulant marfuri, muncitor necalificat in confectii , femeie de serviciu și muncitor necalificat, iar persoanele cu studii superioare, vor avea la dispozitie locuri de muncă de ingineri de diferite specializari, economist, reprezentant comercial, controlor calitate, consultant asigurari, asistent social, asistent comercial, tehnician proiectant, sef serviciu resurse umane și arhiva, sef serviciu control de calitate.

Pentru informații suplimentare, vă stăm la dispoziție la numărul de telefon: 0255/212160.

Participarea la acest eveniment este gratuită.

Agenția Județeană pentru Ocuparea Forței de Muncă Caraş-Severin